मुंबई: 1 दिसंबर को रिलीज होने वाली फिल्म 'पद्मावती' शुरुआत से ही सुर्खियों में बनी हुई है. फिल्म के डायरेक्टर संजय लीला भंसाली की छवि एक सख्त निर्देशक की है लेकिन दीपिका पादुकोण का मानना है कि उनकी तीन फिल्मों में काम करके उनके बीच समझ विकसित हो गई है. 'गोलियों की रासलीला रामलीला', 'बाजीराव मस्तानी' के बाद दीपिका ने उनके साथ तीसरी फिल्म 'पद्मावती' में काम किया है. दीपिका ने कहा कि पहले वह किसी विशेष सीन की शूटिंग से पूर्व बहुत तैयारी किया करती थीं, लेकिन अब उनका प्रदर्शन सहज और स्वाभाविक हो गया है.